**Radiotelevizija Bosne i Hercegovine (BHRT)** sa sjedištem u Sarajevu, ul. Bulevar Meše Selimovića broj 12 (u daljem tekstu: BHRT), koju zastupa Belmin Karamehmedović, generalni direktor

**Matični registarski broj:**1-24166 **Naziv suda:** Općinski sud u Sarajevu

**Naziv banke:**Intesa Sanpaolo Banka **Broj računa:**1541602004062522

**Identifikacijski broj:**4200351290009 **Porezni broj:**0163467

**PDV:**200351290009

i

**Fakultet političkih nauka Univerziteta u Sarajevu**, Skenderija 72, 71000 Sarajevo, BiH, (u daljem tekstu: Fakultet) kojeg zastupa prof.dr. Sead Turčalo, dekan, **Identifikacijski broj:** 4200088220009,

*zaključili su*

**SPORAZUM O SARADNJI**

***PREDMET***

**I**

Sporazumom o saradnji uspostavljaju se partnerski odnosi između Fakulteta i BHRT-a. Fakultet i BHRT, uzimajući u obzir važnost upotpunjavanja teoretskoga znanja praktičnim, ovim potvrđuju potrebu i spremnost na zajedničko djelovanje radi podizanja kvalitete obrazovnoga i stručnog rada koji se realizira u vidu stručne prakse.

**II**

Cilj ovog sporazuma je definisanje oblika saradnje između strana potpisnica u oblasti obrazovne i stručne djelatnosti iz nadležnosti Odsjeka za žurnalistiku/komunikologiju Fakulteta i djelatnosti BHRT-a radi organiziranja studentske prakse.

Saradnja će se odvijati na principima obostranog interesa, kroz zajedničko angažovanje materijalnih i ljudskih resursa.

**III**

Uvažavajući interes i potrebu za unapređenjem stručnog obrazovanja studenata Odsjeka za žurnalistiku/komunikologiju i upoznavanja studenata sa praktičnim radom, strane potpisnice obavezuju se na zajednički rad u domenu praktičnog obrazovanja studenata i organiziranja studentske prakse.

Sporazum će se realizirati kroz kontinuiranu saradnju strana potpisnica na organiziranju studentske prakse, praćenju studenata kroz proces obavljanja prakse i evaluacije studenata po završetku tog procesa.

**IV**

Praktična nastava realizirat će se shodno nastavnom planu i programu Odsjeka za žurnalistiku/komunikologiju Fakulteta, te u skladu sa tehničkim i ljudskim kapacitetima BHRT-a za prijem studenata na praksu.

Pripremne radnje (odabir studenata, kreiranje listi, dostavljanje listi studenata) preuzima Fakultet.

Aktivnosti tokom boravka studenata na praksi, u trajanju od ukupno 100 (stotinu) sati preuzima BHRT.

**V**

Strane potpisnice će odrediti odgovorne osobe za realizaciju ovog sporazuma.

Osoba određena od strane BHRT će napraviti opštu evaluaciju studenata nakon obavljene prakse i dostaviti je osobi određenoj od strane Fakulteta za realizaciju ovog sporazuma.

**VI**

Studenti na stručnoj praksi dužni su poštivati kućni red BHRT-a i sve poslovne informacije koje saznaju kod BHRT-a dužni su čuvati kao profesionalnu i poslovnu tajnu o čemu će potpisivati pojedinačnu izjavu prilikom dolaska na stručnu praksu.

**VII**

Fakultet i BHRT prihvaćaju da mediji informiraju javnost o zajedničkim aktivnostima uz prethodnu suglasnost obiju strana.

**XIII**

Ovaj se sporazum može mijenjati i dopunjavati samo uz pisanu suglasnost obiju strana. Obje su stranke potpisnice saglasne da će bilo koji oblik sporenja između njih, a koji proizlazi iz ovoga Sporazuma, biti riješen prijateljski, efikasno i u dobroj vjeri.

**IX**

Svaka strana može otkazati sporazum pisanim putem s otkaznim rokom od osam (8) dana od dana dostavljanja pisane obavijesti.

**X**

Sporazum stupa na snagu danom potpisivanja, a trajaće do 01.10. 2023.godine.

**XI**

Ovaj Sporazum o suradnji sačinjen je u četiri primjerka, od kojih svaka strana zadržava po dva primjerka.

Za **FAKULTET POLITIČKIH NAUKA** Za **Radiotelevizija Bosne i Hercegovine (BHRT)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr. Sead Turčalo, Dekan Belmin Karamehmedović, generalni direktor

Broj: 01-3- 253-2/20 Broj:

Sarajevo, 26.02.2020. godine Sarajevo,\_\_\_\_\_\_\_\_\_\_\_\_\_\_\_\_\_